# Anatolijus Bernatavičius

### Straipsnis iš Vikipedijos, laisvosios enciklopedijos.

Anatolijus Bernatavičius

Anatolijus Bernatavičius (1938 m. lapkričio 2 d. Kuršėnuose, Šiaulių r.), smuikininkas (altas), pedagogas ir chorvedys.

## [taisyti] Biografija

1949 – 1953 smuikuoti mokėsi Šiaulių muzikos mokykloje pas V. Jauniškį, o 1965 – 1969 alto studijas tęsė neakivaizdiniu būdu Vilniaus J. Tallat-Kelpšos aukštesniojoje muzikos mokykloje (dėst. T. Šernas). 1955 pradėjo dirbti Alytaus kultūros namuose, vadovavo kaimo kapeloms ir vokaliniams ansambliams. 1963 – 1988 Jiezno (Prienų r.) vidurinės mokyklos muzikos ir dainavimo mokytojas, vaikų ir vyresniųjų klasių merginų, o vėliau ir mišriojo choro vadovas. Pats daug metų dainavo Prienų rajono mokytojų chore, lankė chorvedybos seminarus ir kursus. Mokykloje įrengė pavyzdingą muzikos kabinetą, jo parengti chorai dalyvavo koncertuose ir Prienų rajono dainų šventėse, prizinių vietų pelnė chorų apžiūrose. Jaunių choras parengtas 1975, 1980 ir 1985 respublikinėms dainų šventėms, o į 1987 respublikinę moksleivių dainų šventę buvo atrinkti jaunučių ir jaunių chorai.

A. Bernatavičius 1970 – 1987 buvo Prienų rajono muzikos mokytojų metodinės komisijos pirmininkas, nuo 1963 Prienų rajono moksleivių dainų švenčių dirigentas, nuo 1988 Jiezno vaikų muzikos mokyklos direktorius.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/n/a/Anatolijus_Bernatavi%C4%8Dius_c1f7.html"

Kategorijos: Lietuvos chorvedžiai | Lietuvos pedagogai

##### Views

- Straipsnis
- Aptarimas
- Dabartinė versija

##### Paieška